**AGENȚIA PENTRU PROTECȚIA MEDIULUI SUCEAVA**

Nr. ................ / ....................

*Draft* DECIZIA ETAPEI DE ÎNCADRARE nr.48 din 19.06.2019

Revizuită la data de..........2024

Ca urmare a:

* Notificării SC INGKA INVESTMENTS FOREST ASSETS SRL Bucureşti înregistrate la APM Suceava cu nr. 16691/19.12.2023 de revizuire a planului „Amenajamentul silvic al fondului forestier proprietate privată aparţinând SC IRI FOREST ASSETS SRL, propus a fi organizat în UP XXVI Fălticeni, jud. Suceava”, conform prevederilor H.G. nr. 236/2023, art.22,
* Consultării autorităţilor publice participante în cadrul şedinţei Comitetului Special Constituit din data de 21.03.2024,
* Completărilor transmise și înregistrate la A.P.M. Suceava cu nr. 2979/05.03.2024

în baza:

* HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia
* OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare
* H.G. nr.236/2023 pentru aprobarea metodologiei de derulare a procedurii de evaluare de pentru amenajamentele silvice coroborat cu H.G. nr. 1076/2004 (actualizată) privind stabilirea procedurii de realizare a evaluării de mediu pentru planuri și programe
* OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări de Legea nr. 49/2011, cu modificările şi completările ulterioare
* Ordinul ministrului mediului, apelor și pădurilor nr. 1.682 din 14 iunie 2023 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar coroborat cu Cap.6 din Ordinul nr. 1.679 din 14 iunie 2023 pentru aprobarea Ghidului metodologic specific privind evaluarea adecvată a efectelor potenţiale ale planurilor/proiectelor din domeniile de interes

având în vedere:

* Decizia etapei de încadrare nr.48 din 19.06.2019 emisă de către A.P.M. Suceava
* Ordinul ministrului mediului, apelor și pădurilor nr. 1844/08.09.2021 de aprobare a planului amenajistic
* Rezultatele evaluării impactului activităților silviculturale rămase de executat în aria specială de conservare ROSAC Râul Moldova între Păltinoasa și Ruși
* Avizul A.N.A.N.P. – Serviciul Teritorial Suceava nr........

Agenţia pentru Protecţia Mediului Suceava decide:

***Planul (aflat în procedură de revizuire) „Amenajamentul silvic al fondului forestier proprietate privată aparţinând SC IRI FOREST ASSETS SRL, propus a fi organizat în UP XXVI Fălticeni, jud. Suceava” se adoptă fără evaluare de mediu şi se supune adoptării fără aviz de mediu.***

**Caracteristicile si localizarea planulului**

Suprafața fondului forestier, constituit în Unitatea de Producție UP XXVI Fălticeni este de 263,6 ha, pe teritoriul administrativ al comunei Cornu Luncii, județ Suceava.

**Zonarea funcțională pe categorii funcționale şi tipuri de categorii funcţionale**

Acestea se regăsesc în tabelul 1:

*Tabel 1.Zonarea funcțională în UP XXVI Fălticeni*

|  |  |  |  |  |  |  |
| --- | --- | --- | --- | --- | --- | --- |
| **Grupa funcțională** | **Subgrupa** | | **Categoria funcțională** | | **Suprafața** | |
| **Cod** | **Denumire** | **Cod** | **Denumire** | **ha** | **%** |
| Grupa I - Păduri cu funcţii speciale  de protecție | 1 | Păduri cu funcţii de protecţie a apelor, funcţii predominant hidrologice | 1E | Arboretele situate în albia majoră a râurilor (T III) | 11,1 | 4 |
| **TOTAL GRUPA I** | | | | | **11,1** | **4** |
| Grupa II – a Păduri cu funcţii de producție și  protecție | 2 | Păduri cu funcții de producție și protecție | 1C | Arborete destinate să producă, în principal, lemn pentru cherestea (T VI) | 250,1 | 95 |
| **TOTAL GRUPA II** | | | | | **250,1** | **95** |
| **Alte terenuri** | | | | | **2,4** | **1** |
| ***TOTAL GENERAL*** | | | | | **263,6** | ***100*** |

Suprafața de 11,8 ha din fondul forestier (u.a. 7 A, 7 B, 7 C, 7 D, 7 E, 7 F, 7 G, 7A, 7N), se suprapune cu aria specială de conservare ROSAC0365 Râul Moldova între Păltinoasa și Ruși, categoria funcțională 1.1E în principal, 1.5Q în secundar, pentru păduri și terenuri destinate împăduririi.

**Subunităţi de gospodărire**

În raport cu obiectivele urmărite şi funcţiile stabilite au fost constituite următoarele subunităţi de gospodărire:

* SUP A – Codru regulat, în suprafață de 260,10 ha;

**Bazele de amenajare ale arboretelor şi ale pădurii**

* Regimul

Având în vedere obiectivele social-economice şi ecologice, ca şi necesitatea folosirii în condiţii cât mai bune a capacităţilor de producţie şi de protecţie ale arboretelor, se adoptă regimul codru

* Compoziția – țel: corespunzătoare tipului natural fundamental de pădure pentru arboretele exploatabile şi compoziţia tel la exploatabilitate pentru celelalte arborete
* Exploatabilitatea: de protecție pentru arboretele încadrate în grupa I funcțională și tehnică pentru arboretele încadrate în grupa a II-a funcțională
* Ciclul: 110 ani.

Lucrările silvice rămase de executat până la finalizarea valabilității amenajamentului silvic, respectiv 31.12.2028, sunt stipulate în tabelul nr.2 (în afara ariei de conservare specială) și tabelul 3 (în aria de conservare specială):

*Tabel 2. Lucrări de executat pentru perioada rămasă de aplicare a amenajamentului silvic U.P.XXVI Fălticeni în afara ROSAC0365 Râul Moldova între Păltinoasa și Ruși*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **UA** | **SUP** | **Suprafața u.a.**  **(ha)** | **Vârsta (ani)** | **Lucrarea propusă** | **Compoziția actuală** | **Compoziția țel** | **Grupa funcțională** | **Structura** |
| 16 A | A | 13,8 | 130 | Tăieri progresive  (racordare), Împăduriri Îngrijirea seminţişului | 4MO4BR2FA | 7FA2BR1MO | 2 – 1C | relativ-echien |
| 16 B | A | 12,7 | 115 | Tăieri progresive (pun. lumină)  Îngrijirea seminţişului | 9FA1BR | 6FA3PAM  1BR | 2 – 1C | relativ-plurien |
| 16 C | A | 2,4 | 40 | Rărituri /0.5S | 10MO | 10MO | 2 – 1C | relativ-echien |
| 17 A | A | 6,8 | 15 | Rărituri | 2MO1BR1FA  1PLT2CA  1ME1PAM | 4FA2BR2MO  2PAM | 2 – 1C | relativ-echien |
| 17 B | A | 27,8 | 50 | Tăieri de igienă | 9MO1DT | 9MO1DT | 2 – 1C | relativ-echien |
| 17 D | A | 0,4 | 5 | Degajări | 10MO | 10MO | 2 – 1C | relativ-echien |
| 17 E | A | 0,3 |  | Degajări | 10MO | 10MO | 2 – 1C | relativ-echien |
| 18 A | A | 18,0 | 50 | Rărituri /0.8S | 8MO1FA  1DM | 8MO2FA | 2 – 1C | relativ-echien |
| 18 B | A | 0,2 | 5 | Degajări | 8MO2SC | 10MO | 2 – 1C | relativ-echien |
| 18 C | A | 0,3 | 5 | Degajări | 10MO | 10MO | 2 – 1C | relativ-echien |
| 19 A | A | 24,0 | 50 | Rărituri | 5MO2PAM  1BR1ME1DT | 8MO2DT | 2 – 1C | relativ-echien |
| 19 B | A | 3,0 | 5 | Degajări | 10MO | 10MO | 2 – 1C | relativ-echien |
| 19 C | A | 0,7 | 5 | Degajări | 10MO | 10MO | 2 – 1C | relativ-echien |
| 20 A | A | 37,5 | 45 | Rărituri /0.8S | 5MO3BR2FA | 5MO2BR3DT | 2 – 1C | relativ-echien |
| 20 B | A | 0,3 | 5 | Degajări | 5MO1BR2FA  2PAM | 5MO1BR2FA  2PAM | 2 – 1C | relativ-echien |
| 20 D | A | 0,3 | 10 | Degajări | 3FA3BR2MO  2PAM | 3FA3BR2MO  2PAM | 2 – 1C | relativ-echien |
| 21 A | A | 13,1 | 45 | Rărituri | 6MO3BR  1DT | 6MO2BR2DT | 2 – 1C | relativ-echien |
| 21 B | A | 0,3 | 10 | Degajări | 3FA3BR2MO  2PAM | 3FA3BR2MO  2PAM | 2 – 1C | relativ-echien |
| 60 A | A | 16,4 | 50 | Tăieri de igienă | 8TE1ST1DT | 4ST4TE2DT | 2 – 1C | relativ-echien |
| 61 A | A | 11,7 | 55 | Tăieri de igienă | 4TE3ST1CA  2DM | 4ST4TE2DT | 2 – 1C | relativ-echien |
| 61 B | A | 1,3 | 55 | Rărituri | 10ST | 10ST | 2 – 1C | relativ-echien |
| 61 C | A | 3,2 | 40 | Tăieri rase, Împăduriri | 8MO2DT | 8ST2DT | 2 – 1C | relativ-echien |
| 61 D | A | 4,7 | 55 | Tăieri de igienă | 4ST1TE  1PLT1ANN  1PAM2CA | 5ST2TE1ANN  2DT | 2 – 1C | relativ-echien |
| 61 F | A | 0,9 | 55 | Tăieri progresive  (racordare), Împăduriri Îngrijirea seminţişului | 3ST4PLT  2TE1DT | 9ST1DT | 2 – 1C | relativ-echien |
| 62 A | A | 9,7 | 40 | Tăieri rase, Împăduriri | 8MO1ST1TE | 6GO2TE2DT | 2 – 1C | relativ-echien |
| 62 B | A | 1,6 | 55 | Tăieri de igienă | 7ST3TE | 8ST2TE | 2 – 1C | relativ-echien |
| 62 C | A | 1,4 | 55 | Tăieri de igienă | 8ST2TE | 10ST | 2 – 1C | relativ-echien |
| 62 D | A | 1,0 | 55 | Tăieri de igienă | 9ST1CA | 10ST | 2 – 1C | relativ-echien |
| 62 E | A | 2,8 | 40 | Tăieri rase, Împăduriri | 6MO1BR1ST  1DT1DM | 6GO2TE2DT | 2 – 1C | relativ-plurien |
| 62 F | A | 11,9 | 5 | Îngrijirea culturilor | 4TE3GO1FR  1PAM1SAC | 6GO1FR  1PAM2DT | 2 – 1C | relativ-echien |
| 62G | A | 1,4 | 55 | Tăieri de igienă | 4ST4TE  1ANN1DT | 7ST3TE | 2 – 1C | relativ-echien |
| 62H | A | 3,0 | 40 | Tăieri rase, Împăduriri | 6MO3GO  1PAM | 6GO2TE2DT | 2 – 1C | relativ-echien |
| 62 I | A | 0,2 | 55 | Tăieri de igienă | 6ST4TE | 7ST3TE | 2 – 1C | relativ-echien |
| 62 J | A | 0,2 | 55 | Tăieri progresive împăduriri sub masiv Ajutorarea regenerării  naturale | 7ST1CI2TE | 6ST2TE2DT | 2 – 1C | relativ-echien |
| 62 K | A | 1,4 | 55 | Tăieri de igienă | 5TE4ST1MO | 7ST3TE | 2 – 1C | relativ-echien |

*Tabel 3. Lucrări de executat pentru perioada rămasă de aplicare a amenajamentului silvic U.P.XXVI Fălticeni în ROSAC0365 Râul Moldova între Păltinoasa și Ruși*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **UA** | **SUP** | **Suprafața u.a.**  **(ha)** | **Vârsta (ani)** | **Lucrarea propusă** | **Compoziția actuală** | **Compoziția țel** | **Grupa funcțională** | **Structura** |
| 7 A | A | 2,4 | 20 | Rărituri | 3FR1AN1ST  1SA4SC | 5FR2ST2SC  1DM | 1 – 1E,5Q | relativ-echien |
| 7 B | A | 1,8 | 20 | Curățiri | 7FR1SC1AN  1ST | 7FR2ST1AN | 1 – 1E,5Q | relativ-echien |
| 7 C | A | 1,5 | 40 | Tăieri în crâng, împăduriri | 10PLA | 10PLA | 1 – 1E,5Q | relativ-echien |
| 7 D | A | 1,6 | 40 | Rărituri | 10PI | 10PI | 1 – 1E,5Q | relativ-echien |
| 7 E | A | 0,2 | 40 | Tăieri în crâng, împăduriri | 10PLA | 10PLA | 1 – 1E,5Q | echien |
| 7 F | A | 1,6 | 20 | Crâng – tăiere de jos | 10SC | 10SC | 1 – 1E,5Q | echien |
| 7 G | A | 2,0 | 20 | Rărituri | 6SA4ANN | 6SA4ANN | 1 – 1E,5Q | relativ-echien |

1. **Caracteristicile planurilor şi programelor cu privire, în special, la:**

a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor

Amenajamentul silvic creează un cadru pentru gospodărirea pădurii şi lucrările silvice pe o perioadă de 10 ani, respectiv 01.01.2019 - 31.12.2028.

În amenajamentul silvic nu sunt prevăzute proiecte care să intre sub incidența Legii nr. 292/2018 privind evaluarea impactului anumitor proiecte publice și private asupra mediului.

b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele

Fondul forestier care face obiectul planului amenajistic a fost și este sub administrarea SC INGKA INVESTMENTS FOREST ASSETS SRL Bucureşti, care deține certificatul FSC, ceea ce relevă un management forestier adecvat.

c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile

Dintre țintele pentru 2030 ale Strategiei Naționale pentru Dezvoltare Durabilă, sunt asumate: gestionarea durabilă a pădurilor, eliminarea defrișărilor abuzive și a tăierilor rase, reglementarea împăduririi și reîmpăduririi terenurilor din fondul forestier – prin măsurile stipulate în amenajamentul silvic.

d) problemele de mediu relevante pentru plan sau program; factori destabilizatori pentru fondul forestier (calamități): atacuri de dăunători; uscare anormală; doborâturi, rupturi produse de acțiunea vântului și a zăpezii, alunecări de teren în fond forestier, incendii etc.

e) relevanţa planului sau programului pentru implementarea legislaţiei naţionale şi comunitare de mediu

S-au luat în considerare prevederile:

* Directiva SEA 2001/42/CE privind evaluarea efectelor anumitor planuri și programe asupra mediului
* H.G. nr.236/2023 pentru aprobarea metodologiei de derulare a procedurii de evaluare de pentru amenajamentele silvice
* H.G.nr. 1076/2004 (actualizată) privind stabilirea procedurii de realizare a evaluării de mediu pentru planuri şi programe
* OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări de Legea nr. 49/2011, cu modificările şi completările ulterioare.

**2. Caracteristicile efectelor şi ale zonei posibil a fi afectate cu privire, în special, la:**

a) probabilitatea, durata, frecvenţa şi reversibilitatea efectelor

Amenajamentul propune lucrări silvice care au drept scop:

* gestionarea durabilă a pădurii;
* creşterea capacităţii de producţie şi protecţie a pădurilor;
* conservarea şi ameliorarea biodiversităţii în scopul maximizării stabilităţii şi potenţialului polifuncţional al pădurilor.

Prin măsurile propuse nu apar efecte negative remanente asupra mediului şi se garantează realizarea unei gospodăriri durebile, conservative a pădurilor. Implementarea amenajamentului silvic nu va conduce la alterarea stării de conservare a speciilor și habitatelor naturale.

b) natura cumulativă a efectelor

Nu sunt activități care, în corelare cu lucrăruile silvoculturale să determine un impact cumulativ.

c) natura transfrontieră a efectelor; - nu este cazul.

d) riscul pentru sănătatea umană sau pentru mediu (de exemplu, datorită accidentelor);

Amenajamentul cuprinde, ţinând cont de vulnerabilitatea arboretelor, la acţiunea vântului şi zăpezii sau a altor factori dăunători, măsuri privind:

- semnalarea de către personalul silvic de teren prin rapoarte a apariţiei factorilor destabilizatori;

- materializarea pe hartă a suprafeţelor afectate de factori destabilizatori, pentru estimarea aproximativă a fenomenului;

- măsurarea suprafeţelor afectate de pe suprafeţe mari;

- punerea în valoare a masei lemnoase din suprafeţele calamitate, valorificarea urgentă a masei lemnoase prin licitaţii pe picior, licitaţii de prestări servicii, vânzare către populaţie;

- împădurirea suprafeţelor afectate de factori destabilizatori în termen în cel mult două sezoane de vegetaţie de la evacuarea masei lemnoase.

e) mărimea şi spaţialitatea efectelor (zona geografică şi mărimea populaţiei potenţial afectate;

Suprafața fondului forestier este în afara arealului ocupat de așezări umane.

f) valoarea şi vulnerabilitatea arealului posibil a fi afectat, date de:

(i) caracteristicile naturale speciale sau patrimoniul cultural; - este redusă pe perioada execuţiei lucrărilor silvice

(ii) depăşirea standardelor sau a valorilor limită de calitate a mediului;

este redusă pe perioada execuţiei lucrărilor silvice

(iii) folosirea terenului în mod intensiv; - nu este cazul

g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;

Amplasamentul amenajamentului silvic analizat se suprapune parțial – pe o suprafață de 11,8 ha, ceea ce înseamnă 4% din suprafața ariei naturale, cu aria specială de conservare ROSAC0365 Râul Moldova între Păltinoasa și Ruși. Tipul de habitat identificat în zona de suprapunere a fondului forestier cu aria specială de conservare este 92A0 – Zăvoaie cu *Salix alba* şi *Populus alba*,habitat nespecificat în Formularul STANDARD Natura 2000. Cele două tipuri de habitate pentru care a fost declarat situl: 91EO și 91YO nu se regăsesc în arealul fondului forestier care face obiectul revizuirii. Dintre speciile de importanță comunitară pentru care a fost declarată aria naturală, s-au identificat ca prezență potențială:

- *Lutra lutra* (vidra). Măsurile luate în activitatea de exploatare forestieră, respectiv: în cadrul parcelelor limitrofe cursurilor de apă tehnicile de exploatare a masei lemnoase sunt aplicate astfel încât să fie asigurată integralitatea ecosistemelor acvatice; în lungul cursurilor de apă este păstrată o zonă tampon de 50 m pe ambele maluri, asigură neafectarea habitatului acestei specii.

- Amfibieni: *Bombina bombina* (buhai de baltă cu burta roșie), *Bombina variegata* (Izvoraș cu burta galbenă), *Triturus cristatus.* Activitatea silvică se derulează – de mică amploare în sit și în vecinătatea acestuia - astfel încât să fie asigurată conservarea zonelor cu bălți și a zonelor umede din habitatele forestiere.

***Nu au fost identificate păduri virgine sau cvasivirgine.***

***Obligaţiile titularului:***

* Pentru protecția *biodiversității*:
* Administratorul planului amenajistic are obligația de a menţine şi de a nu periclita starea de conservare favorabilă a speciilor şi habitatelor naturale
* Se vor respecta metodologia și măsurile specificate în Decizia etapei de încadrare pentru lucrările silvice
* Respectarea în continuare a prevederilor Regulamentului ROSAC0365 Râul Moldova între Păltinoasa și Ruși, aprobat împreună cu Planul de management al sitului prin Ordinul ministrului mediului, apelor și pădurilor nr. 1570/2016 și anume: în cazul unor intervenţii, lucrări de îngrijire sau exploatări forestiere se vor lăsa un număr de 3-6 arbori/ha din categoria iescarilor, arborilor groşi, scorburoşi, parţial uscaţi, în funcţie de particularităţile fiecărei unităţile amenajistice
* Identificarea zonelor de refugiu, zonelor cu bârloguri, împerechere, cuibărit şi creştere a puilor la toate speciile de interes comunitar în vederea protejării acestora în perioadele în care în pădure se execută lucrări silvice; evitarea exploatărilor forestiere în perioadele sensibile. Astfel, conform Regulamentului ariei, în perioada 15 martie - 15 iulie, nu se execută lucrări de exploatare a pădurilor, personalul silvic efectuând doar următoarele activităţi: paza şi controlul pădurilor, lucrări de punere în valoare şi lucrări de întreţinere a regenerărilor, prevenirea înmulţirii în masă a dăunătorilor forestieri care nu necesită extrageri de material lemnos. În perioada menționată mai este posibilă efectuarea de lucrări de îngrijire a arboretelor: degajări, depresaje, curățiri
* Adaptarea periodizării operaţiunilor silviculturale şi de tăiere astfel încât să se evite interferenţa cu sezonul de reproducere al speciilor de animale sensibile, în special cuibăritul de primăvară şi perioadele de împerechere ale păsărilor de pădure;
* Asigurarea protecţiei şi pazei pădurilor în vederea prevenirii şi combaterii bolilor şi dăunătorilor, incendiilor, distrugerilor şi degradărilor;
* Se vor menţine terenurile pentru hrana vânatului;
* Pentru protecția factorului de mediu *aer*, se va avea în vedere: folosirea de utilaje performante, alimentarea utilajelor să se realizeze în condiții de siguranță, în spații special amenajate.
* Pentru protecția *apelor*:

- resturile de exploatare nu se vor realiza în albiile cursurilor de apă, zone expuse viiturilor;

- traversarea pâraielor cu buşteni se va face obligatoriu pe podeţe de lemn, iar platformele primare şi organizările de şantier vor fi amplasate la o distanţă de minim 50 de metri de albia minoră a pâraielor;

- se interzice degradarea zonelor umede, desecarea, drenarea sau acoperirea ochiurilor de apă;

- menţinerea bălţilor, pâraielor, izvoarelor şi a altor corpuri mici de apă, mlaştini, smârcuri, într-un stadiu care să le permită să îşi exercite rolul în ciclul de reproducere al peştilor, amfibienilor, insectelor prin evitarea fluctuaţiilor excesive ale nivelului apei, degradării digurilor naturale şi poluării apei.

* În ceea ce privește protecția solului, se vor lua următoarele măsuri:

- adoptarea unui sistem adecvat de transport a masei lemnoase, cel puțin acolo unde solul are compoziție de consistență ”moale” în vederea scoaterii acesteia pe locurile de depozitare temporară;

- pierderile accidentale de carburanți și/sau lubrifianți de la utilajele și/sau mijloacele auto care deservesc activitatea de exploatare forestieră vor fi îndepărtate imediat prin decopertare. Pământul infestat, rezultat în urma decopertării, va fi depozitat temporar pe suprafețe impermeabile de unde va fi transportat în locuri specializate în decontaminare;

- spațiile pentru colectarea și stocarea temporară a deșeurilor vor fi realizate în sistem impermeabil;

- alegerea de trasee ale căilor provizorii de scoatere a masei lemnoase care să evite, pe cât posibil, coborâri pe pante de lungime și înclinație mari

* Măsuri de gospodărire a arboretelor afectate de factori destabilizatori (calamități): atacuri de dăunători; uscare anormală; doborâturi, rupturi produse de acțiunea vântului și a zăpezii, alunecări de teren în fond forestier, incendii etc.

Măsurile de gospodărire vor fi în conformitate cu OM nr. 766/23.07.2018 pentru aprobarea Normelor tehnice privind elaborarea amenajamentelor silvice cu modificările și completările ulterioare, modificarea prevederilor acestora şi schimbarea categoriei de folosinţă a terenurilor din fondul forestier şi a Metodologiei privind aprobarea depăşirii posibilităţii/posibilităţii anuale în vederea recoltării produselor accidentale. Acestea reglementează procedura şi situaţiile în care se solicită modificarea prevederilor amenajamentelor silvice. În funcţie de gradul de vătămare a arboretelor din cauza afectării de către factorii destabilizatori (biotici sau abiotici), sunt prevăzute următoarele măsuri:

1. extragerea tuturor arborilor afectaţi, prin tăieri de produse accidentale;
2. extragerea integrală a materialului lemnos, urmată de împăduriri cu specii aparţinând tipului natural fundamental de pădure;
3. stabilirea, eventual schimbarea, compoziţiilor ţel de regenerare sau de împădurire, astfel încât viitoarele arborete să prezinte o rezistență mai ridicată la factorii destabilizatori ce au condus la afectările respective

* extragerea cu prioritate și în totalitate a produselor accidentale (doborâturi și rupturi de vânt dispersate sau în masă, precum și uscări provocate de factori biotici - Ipidae), pentru evitarea proliferării și propagării insectelor de scoarță (Ipidae);
* precomptarea volumelor afectate de calamități (accidentale I) cu volume echivalente din arborete incluse în planul decenal cu urgențe de regenerare mai mici decât cele din care provin arborii afectați de factori destabilizatori, dar necuprinse în urgența I;
* reîmpădurirea suprafețelor afectate de calamități cu specii corespunzătoare tipului natural fundamental de pădure, conform prevederilor amenajamentului silvic;
* refacerea arboretelor afectate de calamități (uscări în masă, incendii etc.) prin aplicarea măsurilor specifice gospodăririi silvice: împăduriri, completări, îngrijirea culturilor, lucrări de îngrijire etc;
* parcurgerea suprafețelor cu lucrări de îngrijire, inclusiv tăieri de igienă, conform prevederilor amenajamentului silvic (intensitate, suprafețe, periodicitate etc.).
* ***Titularul planului are obligația să întocmească și să transmită anual la APM Suceava, până la sfârșitul primului trimestru al anului ulterior realizării monitorizarii (art.27, alin. (3) din H.G. nr.1076/2004) rezultatele planului de monitorizare a activităților prevăzute în amenajamentul silvic.***

**Informarea şi participarea publicului la procedura de evaluare de mediu/procedura de evaluare adecvată:**

* Memoriul de prezentare a Amenajamentului silvic al fondului forestier proprietate privată aparţinând SC IRI FOREST ASSETS SRL, propus a fi organizat în UP XXVI Fălticeni, jud. Suceava\_REVIZUIRE, a fost afişat pe pagina de internet a A.P.M. Suceava.
* Draftul deciziei etapei de încadrare a fost afişat pe pagina de internet a A.P.M. Suceava.
* Anunțul privind decizia etapei de încadrare a fost publicat în ziarul ......... în data de ......

Prezenta decizie poate fi contestată în conformitate cu prevederile Legii contenciosului administrativ nr. 554/2004 cu modificările şi completările ulterioare.

**DIRECTOR EXECUTIV,**

**Maria Mădălina SIMINIUC**

|  |  |  |  |
| --- | --- | --- | --- |
| Nume și Prenume | Funcția | Data | Semnătura |
| Avizat: IONCE Anca | Șef Serviciu CFM |  |  |
| Întocmit: ASURDULUI Cezar | Consilier |  |  |